ভেরা ক্যাট্‌য (ভাস্কর্য)
ভেরা ক্যাট্‌য (যা মেয়র ভেরা ক্যাট্‌য নামেও পরিচিত) হলো আমেরিকান শিল্পী বিল বেনের তৈরি ভেরা ক্যাট্‌য এর একটি ব্রোঞ্জের ভাস্কর্য। এটি ২০০৬ সালে অরেগন রাজ্যের পোর্টল্যান্ডের ইস্টব্যাঙ্ক এস্প্লানেডে উম্মোচিত হয়। ১৯৯৩ থেকে ২০০৫ সাল পর্যন্ত, ক্যাট্‌য এই শহরের মেয়র ছিলেন। মেয়র থাকাকালীন তিনি শিল্প ও সংস্কৃতিতে সহযোগিতা করতেন এবং অরেগনে পার্সেন্ট ফর আর্ট কার্যক্রমের প্রতিষ্ঠা করেন। তিনি ইস্টব্যাঙ্ক এস্প্লানেডের নির্মাণেও সহায়ক ভূমিকা রাখেন, যেটির নামকরণ তার নামানুসারে হয়েছে। জনগণ ভাস্কর্যটিকে ইতিবাচকভাবে গ্রহণ করেছে এবং অনেক সময় লোকজন এটিকে কাপড়, ফুল দিয়ে বিভিন্ন সাজসজ্জায় সাজায়।